Յուրաքանչյուրս կյանքի որոշակի փուլում դժվարությունների մեջ է հայտնվում: Ավելին՝ կյանքի դժվար փուլերը ժամանակ առ ժամանակ կրկնվում են: Երբեմն էլ դրանք սկսվում և անվերջ են թվում: Դժվարություններ բոլորի կյանքում էլ լինում են՝ անկախ մարդու սոցիալական վիճակից և հնարավորություններից (շատերի կարծիքով սոցիալապես ապահով խավն ապրում է անհոգ և անդարդ): Դրանք տարբեր բնույթի են լինում՝ հարաբերություններից մինչև առողջական և ֆինանսական: Շատ մարդկանց դժվարությունների մասին մենք տեղյակ չենք լինում, քանի որ նրանք դժվարություններն իրենց ներսում գործելու էներգիայի են վերափոխում: Մենք չենք տեսնում դժվարությունը, այլ տեսնում ենք միայն վերափոխման արդյունքը: